Hy het blykbaar gesê die land is besig om te beweeg in ’n rigting waarop konflik tussen die staat en die kerk, tussen die Grondwet en die Bybel, onvermydelik is en dat Christene in Suid-Afrika moet vasstaan en verdedig wat God vir hulle gegee het. Toe het hy die mans na aanleiding van die voorbeeld van Eleasar, wat volgens die Ou Testament (1 Kronieke 11) man-alleen ’n garsland teen die Filistyne verdedig het, aangemoedig om ook hul garslande te verdedig. “Here, ek gaan nie my garsland vir die Filistyne gee nie...”
Presies dit wat die voortbestaan van ons vrede bedreig, want godsdienste is ongelukkig net so veel ‘n vonk vir geweld vandag, indien nie meer nie, as wat dit in die verlede was.
Miskien is dit veel meer verantwoordelik, in veral vandag se tye, ongeag geloofs-, politiese- of kulturele oortuigings, om te kies vir liefde en nie vir vrees nie. Ja, dit is nie die populêre keuse nie, was ook nooit nie. Daarvan is die ongewildheid en selfs die dood van die wat dit verkondig het nog altyd ‘n duidelike voorbeeld. Dink maar aan Jesus, Mahatma Gandhi en Martin Luther King jnr. wat moes sterf vir hulle vredesboodskap in tye van konflik.
Ek weet nie, dit is seker ‘n moontlikheid, maar ek kies om te dink dat ons as mense ‘n groter kapasiteit vir liefde en deernis het as wat ons het vir vrees en selfsug. Dit hang dalk net af vir watter saadjie jy meer water gee. Maar nog meer as dit, is liefde eintlik die enigste opsie indien ons ernstig wil praat van oorlewing.
No3. Waar val jy nou uit. Miskien moet Akska n ouderdomsbeperking kry. Die artikel wat die draad begin het met kennis te doen en kan nie vrees inboesem nie. Indien dit jou so bang maak soos jy voorgee sal jy ook nie die antwoorde in die Bybel kry nie. Die Bybel is nie vir die vreesagtige, geskryf nie maar vir die kinders van die Lewende God wat mag oor al hierdie dinge het.
Maar as daar nog sulke vreesagtige mense soos jy is, moet jy maar ’n geestelike draad vir die onderwerp oopmaak.
Ek dink dat no3. ’n tipiese Liberaal is wat die hele mensdom onder sy eie waardesisteem wil forseer. Die aanhaling is van professors wat die mense een gedragskode wil gee. Die mens is nie so gemaak nie. Dit is nie eers binne ’n enkele etniese groep in Afrika moontlik nie. Daardie wapen wat No3 so bang maak is presies vir die probleem dat alle mense nie dieselfde is nie, ontwerp. Wat van die wapen oulik is, is dat dit nie bloed mors nie. Iets wat ons dalk eendag in ons eie huise as ’n sekuriteitstelsel teen die mense wat nie so vol liefde soos no3 is nie, kan ontwikkel.
Nee, man N3 het ’n goeie onderwerp dit is net op ’n verkeerde draad. Hoor net eers by hom of hy dalk nie weet hoe om ’n nuwe draad oop te maak nie.
#13. Wat is die storie van die balk? Miskien is dit nie ons wat wakker moet word nie. Nie dodelike wapens is besig om die nuwe gier te word en dit kom nie van vandag af nie. Jy is nou baie bekommerd oor die mikrogolwe maar intussen is daar baie ander nie dodelike wapens wat reeds in die mark is. Ek het nou nie baie gesoek nie en hier is vir jou lekker leesstof om my stelling te bevestig.
Die geskiedenis het gewys dat militêre wapens later ’n kommersiële mark ontwikkel. Daar kan ons na die straalvliegtuie, helikopters en die tegnologie wat daarmee gepaard gaan kyk. Vandag is die Drone ook besig om kommersieel te word en wie weet, miskien vlieg jy nog binne die volgende twintig jaar met ’n Drone werk toe.
Ek dink dat jy met die feit dat die wêreld se mense onophoudelik sal voortgaan om nuwe dinge uit te vind, vrede moet maak. Die stingray is ’n baie beter wapen om kerkgangers mee uitmekaar te jaag as wat ’n AK47 is.
Kyk ons na metodes waar die polisie dit tydens ondervraging te gebruik. In daardie geval is daar nie ’n groot mark vir die polisie om op te speel nie. Dit sal mense wees wat met die gereg bots of in die slegste omstandighede kan dit gelowiges wees. Maar wat maak dit saak? Wanneer gelowiges intensief vervolg word sal die kerk groei en wanneer die kerk/ gelowiges begin toeneem, is dit mos in die belang van vooruitgang.
As jy mooi hieroor dink sal jy twee goed leer. Jy kan die beweging en die momentum waarin die wêreld magte tans is nie breek nie. Jy kan dit nie verander nie en jy kan niks daaraan doen nie. Die beste raad is om nie die vyand van die staat te word nie en wanneer die vervolging eendag kom, sal ons op ander maniere bymekaarkom.
Intussen moet ons die kennis wat nou beskikbaar word gebruik om onsself eendag beter te beveilig. Die lasser geweer is ook ’n handige ding en Ns. is reeds besig om op ’n kleiner skaal daarmee te eksperimenteer. Goed wat nie doodmaak nie is nie noodwendig sleg wanneer dit oor ons eie veiligheid gaan nie.